राजकुमार राव और श्रद्धा कपूर की जोड़ी सफल साबित हुई है। बॉक्स अॉफिस पर आए कलेक्शन के आंकड़े यह साबित करते हैं कि दर्शकों ने राजकुमार राव और श्रद्धा कपूर की जोड़ी को खूब पसंद किया। इनकी फिल्म स्त्री ने डराया भी और हंसाया भी। सोमवार को भारत बंद होने के कारण बॉक्स अॉफिस पर भी असर देखने को मिला था और फिल्म की झोली में महज 3.31 करोड़ रूपए आए थे। सोमवार तक कुल कमाई 85.60 हो गई थी। पहले सप्ताह में कुल 60.39 करोड़ की कमाई करने वाली फिल्म स्त्री 100 करोड़ क्लब में पहुंचन से अभी दूर है। दूसरे हफ्ते के रविवार को फिल्म का कलेक्शन 9.88 करोड़ रहा था जिससे कुल कमाई 82.29 करोड़ हो गई थी।